
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Αθήνας στις οδούς Σινοπού- 
λου, Διοπόλεως, Ίστρου και Σαβαγηνών (Ο.Τ. 73 και 73α) με 
•χαρακτηρισμό χώρου Σχολείου και χώρου Νηπιαγωγείου και 

χαρακτηρισμό πεζοδρόμων... 1 

Καθορισμός χώρου και όρων δόμησης για ανέγερση Γυμναστηρίου 
και των κτιριακών εγκαταστάσεων αποδυτηρίων στην περιοχή 

εκτός οικισμού Δήμου Μετσόβου Ν. Ιωαννίνων . . .. 2 

Αναγνώριση ως προϋφισταμένης του 1923 ιδιωτικής οδού (παλαιά 

οδός Ηρακλέους) στο Ο.Τ. 12 πόλεως Θεσσαλονίκης. 3 

Καθορισμός χρήσης παραχωρημένου ακινήτου από το αγρ/μα Ν. 

Σπάρτης στην Ε.Γ.Σ. Βοΐου Ν. Κοζάνης .. 4 

Καθορισμός χρήσης παραχωρημένου ακινήτου από την Κοινότητα 

Γαλατινής Ν. Κοζάνης στον ΟΤΕ. 4 . . 5 

Κατηγοριοποίηση και καθορισμός ορίων, όρων και περιορισμών δό¬ 
μησης στον οικισμό Καλάθενων της επαρχίας Κισσάμου Ν. Χα¬ 
νιών . 6 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 22889/421 (1) 

Τροποποίηση του ρυμοτομικού σχεδίου Αθήνας στις οδούς Σινοπούλου, 
Διοπόλεως, Ίστρου και Σαβαγηνών (Ο.Τ. 73 και 73α) με χαρακτη¬ 
ρισμό χώρου Σχολείου και χώρου Νηπιαγωγείου και χαρακτηρισμό 
πεζοδρόμων. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις: 

α)Του Ν. Δ/τοςτης 17.7.1923, όπως μεταγενέστερα τροποποιήθη¬ 
καν και συμπληρώθηκαν και ειδικότερα τα άρθρα 9 και 29 και 
β) της παρ. 2 του άρθρου 4 του Ν. 622/1977 (ΦΕΚ 171/Α'). 

2. Τις διατάξεις του Α.Ν. 314/1968 (ΦΕΚ 47/Α'), όπως μεταγε¬ 
νέστερα τροποποιήθηκαν και συμπληρώθηκαν με το Ν. Δ/γμα 
1018/71 (ΦΕΚ 220/Α') και με την παρ. 3 του άρθρου 34 του Ν. 
1577/85 (ΦΕΚ 210/Α'). 

3. Τις διατάξεις του Π.Δ. 183/86 (ΦΕΚ 70/Α’) και ειδικότερα το 
άρθρο 1 παρ. 1 εδ. (α). 

4. Την αριθ. 7 γνωμοδότηση του Συμβουλίου Χωροταξίας, Οικισμού 
και Περιβάλλοντος Νομαρχίας Αθηνών της 24ης συνεδρίασης στις 
15.7.88. 

5. Την αριθ. 1162/87 απόφαση του Δημοτικού Συμβουλίου Αθη¬ 
ναίων, αποφασίζουμε: 


1. Εγκρίνεται η τροποποίηση του ρυμοτομικού σχεδίου Αθήνας με: 

α) Το χαρακτηρισμό έκτασης στη συμβολή των οδών Σινοπούλου, 

Διοπόλεως και Ίστρου (Ο.Τ.73), που σημειώνεται με τα στοιχεία 
ΑΒΓΔΕΖΑ στο διάγραμμα 1:1.000 που συνοδεύει την απόφαση, ως 
χώρο για την ανέγερση Δημοτικού Σχολείου. 

β) Το χαρακτηρισμό έκτασης στη συμβολή των οδών Ίστρου και 
Χαλκοματάδων που σημειώνεται με τα στοιχεία ΗΘΙΚΛΜΗ στο διά¬ 
γραμμα 1:1.000, που συνοδεύει την απόφαση ως χώρου για την ανέ¬ 
γερση Νηπιαγωγείου. 

γ) Μείωση του πλάτους της οδού Ίστρου στο τμήμα της μεταξύ των 
οδών Διοπόλεως και Σαβαγηνών στα πέντε μέτρα (5,00 μ.), χαρακτη¬ 
ρισμό της οδού Ίστρου από τη διασταύρωσή της με την οδό Διοπόλεως 
μέχρι τη διασταύρωσή της με την οδό Σαβαγηνών και της οδού Σαβα¬ 
γηνών, από τη διασταύρωσή της με την οδό Ίστρου μέχρι τη διασταύ¬ 
ρωσή της με την οδό Σινοπούλου ως πεζοδρόμων, όπως φαίνεται στό 
διάγραμμα 1:1.000 που συνοδεύει την απόφαση. 

2. Ακριβές αντίγραφο, του ανωτέρω διαγράμματος θεωρημένο από 
τον υπεύθυνο του Γ ραφείου Τροπ/σεων της Δ.Π.Α. θα είναι ανηρτημένο 
επί είκοσι (20) ημέρες από τη δημοσίευση της απόφασης στην Εφημε¬ 
ρίδα της Κυβερνήσεως, στο Γ ραφείο Τροποποιήσεων της Δ/νσης Πολε¬ 
οδομίας Αθηνών, οδός Μενάνδρου 6, για να λάβουν γνώση οι ενδιαφε¬ 
ρόμενοι. 

3. Η ισχύς της απόφασης αυτής αρχίζει από την ημερομηνία δημο- 
σιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1988 

Ο Νομάρχης 
Θ. ΒΓΕΝΟΠΟΤΛΟΣ 

- + - 

Αριθ. 4593 (2) 

Καθορισμός χώρου και όρων δόμησης για ανέγερση Γυμναστηρίου και 

των κτιριακών εγκαταστάσεων αποδυτηρίων στην περιοχή εκτός οι¬ 
κισμού Δήμου Μετσόβου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 26 του Ν. 1337/83, όπως τροποποιή¬ 
θηκε με το άρθρο 8 παρ. 13 του Ν. 1512/85 και ερμηνεύτηκε με την 
αριθ. 20/85 εγκύκλιο δ/γή του Υπουργείου Χ.Ο.Π. 

2. Το παραπάνω σχετικό έγγραφο με το οποίο υποβλήθηκαν στο Τμ. 
Πολ. και Πολ. Εφ. τα απαραίτητα στοιχεία για τον υπόψη καθορισμό. 

3. Τη γενόμενη αυτοψία και έρευνα που έγινε από αρμόδιους υπαλλή¬ 
λους του Τμ. Πολ. και Πολ. Εφ. και από την οποία προέκυψε ότι τε 
υπόψη γήπεδο είναι κατάλληλο για το σκοπό για τον οποίο προορίζεται, 
αποφασίζουμε: 

Καθορίζουμε το γήπεδο με στοιχεία Α,Β,Γ,.,.,Λ,Μ,Α, όπως φαίνεται 
στο συνημμένο διάγραμμα και το οδοιπορικό σκαρίφημα ως χώρο ανέ¬ 
γερσης Γ υμναστηρίου και των κτιριακών εγκαταστάσεων αποδυτηρίων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Δήμου Μετσόβου και ορίζουμε τους παρακάτω όρους δόμησης: 

Αρτιότητα: 4.000. 

Ύψος: 7,50 μ. 

Κάλυψη: 10%. 

Συντελεστής δόμησης: 0,2. 

Απόσταση από όρια: 15 μ. 

Λοιποί όροι του Π. Δ/τος 24.5.85 {ΦΕΚ 270 Δ'/31.5.85). 

Κατά τα λοιπά ισχύει ο ΓΟΚ/85. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 22 Αυγούστου 1988 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 
-♦- 

Αριθ. ΔΠ/ΤΑ/38823/οικ. (3) 

Αναγνώριση ως προϋφισταμένης του 1923 ιδιωτικής οδού (παλαιά 

οδός Ηρακλέους) στο Ο.Τ.12 πόλεως Θεσσαλονίκης. 

. Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Του από 17.7.1923 Ν. Δ/τος «περί σχεδίων πόλεων, κωμών και 
συνοικισμών του κράτους και οικοδομής αυτών» (ΦΕΚ 226 Α’/1923). 

β) Του Ν. Δ/τος 690/1948 «περί συμπληρώσεως των περί σχεδίων , 
πόλεων διατάξεων» (ΦΕΚ 113 Α’/1948). 

γ) Του Ν. 3200/1955 «περί διοικητικής αποκεντρώσεως» (ΦΕΚ 97 
Α’/1955). 

δ) Του Ν. Δ/τος 532/1970 «περί συμπληρώσεως των διατάξεων 
ατερί διοικητικής αποκεντρώσεως» (ΦΕΚ 103 Α'/70) και 

ε) Του Ν. 1032/80 «περί συστάσεως Υπουργείου ΧΟΠ» (ΦΕΚ 57 
Α'/1980). 

2. Την από 9.10.27 αίτηση του Νικολάου Ματζίρη, με την οποία ζή¬ 
τησε την αναγνώριση ως προϋφισταμένης του 1923 της παλαιάς οδού 
Ηρακλέους κατά το τμήμα εκείνο που εμπίπτει στο Ο.Τ.12 του ρυμοτο¬ 
μικού σχεδίου του συνοικισμού Ν. Ελβετίας. 


3. Τους τίτλους ιδιοκτησίας: 

α) Τον από 1911 τίτλιο κυριότητος (ταπί) του τούρκικου κτηματολο¬ 
γίου. 

β) Το 15820/1918 πωλητήριο οικοπέδου του συμβολαιογράφου 
Θεσσαλονίκης Γ. Δεληγιάννη. 

γ) Το 1430/1922 πωλητήριο οικοπέδου του Συμβολαιογράφου 
Θεσσαλονίκης κ. Στεφανίδου. 

δ) Το 15327/1936 πωλητήριο οικοπέδου του Συμβολαιογράφου 
Θεσσαλονίκης κ. Στεφανίδου. 

ε) Το 7632/1952 πωλητήριο του Συμβολαιογράφου Θεσσαλονίκης 
Ανασ. Μυλωνά. 

στ) Το 15822/1918 πωλητήριο οικοπέδου του Συμβολαιογράφου 
Θεσσαλονίκης Γ. Δεληγιαννίδη. 

ζ) Το 48702/1951 πωλητήριο του Συμβολαιογράφου Θεσσαλονί¬ 
κης Β. Κατωπόδη. 

4. Τη σύμφωνη γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος Ν. Θεσσαλονίκης, που περιέχεται στην αριθ. 
948 πράξη της 24ης συνεδρίας της 28.6.88, με την οποία το Συμβού¬ 
λιο ομόφωνα αποφαίνεται για την αναγνώριση ως υφισταμένης πριν από 
το 1923 της ιδιωτικής οδού (παλαιάς οδού Ηρακλέους) που καταργεί- 
ται από το σχέδιο και βρίσκεται στο Ο.Τ.12 του συνοικισμού Ν. Ελβε¬ 
τίας, όπως απεικονίζεται με τα στοιχεία ΑΒΓΔΕΖΑ στο τοπογραφικό 
διάγραμμα του Αγρόν, και Τοπογράφου Μηχ/κού Δημ. Κασιούμη, 
αποφασίζουμε: 

Αναγνωρίζουμε ότι η ιδιωτική οδός (παλαιά οδός Ηρακλέους) στο 
Ο.Τ.12 του ρυμοτομικού σχεδίου του συν/σμού Ν. Ελβετίας έχει σχη- 
ματισθεί νόμιμα πριν από τις 16.8.1923 και όπως αυτή ειδικότερα 
απεικονίζεται με τα στοιχεία ΑΒΓΔΕΖΑ στο τοπογραφικό διάγραμμα 
του Αγρόν. Τοπογρ. Μηχ/κού Δημ. Κασιούμη, που συνοδεύει την πα¬ 
ρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 8 Ιουλίου 1988 

Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3344 (4) 

Καθορισμός χρήσης παραχωρημένου ακινήτου από το αγρ/μα Ν. 

Σπάρτης στην Ε.Γ.Σ. Βοΐου Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Ν. 1512/11.1.1985 (ΦΕΚ 4/Α') για την τροποποίηση και 
συμπλήρωση πολεοδομικών διατάξεων κ.λπ. και ειδικότερα το άρθρο 3 
παρ. 1 αυτού. 

2. Το Ν. 1337/12.3.1983 (ΦΕΚ 33 Δ'/14.3.83) για την επέ¬ 
κταση πολεοδομικών σχεδίων κ.λπ. 

3. Το Ν. 360/1976 για τη Χωροταξία και το Περιβάλλον. 

4. Το Ν. 1032/1980 για τη σύσταση του ΐπ. ΧΟΠ. 

5. Την αριθ. 120/87 απόφαση του Δημοτικού Συμβουλίου Τσοτυ- 
λίου. 


6. Την από 29.8.88 αριθ. πρωτ. 3344 εισήγηση του Τμήματος Πο 
λεοδομίας και ΠΕ της Νομαρχίας μας, αποφασίζουμε: 

Καθορίζουμε ως χρήση γης τη λειτουργία που γενικά εξυπηρετεί τη 
ανέγερση ΣΙΛΟ 4.000 τόνων από την Ε.Γ.Σ. Βοΐου για το υπόψη τε 
μάχιο έκτασης 15.000 τ.μ., που φαίνεται στο απόσπασμα τοπογραφι 
κού διαγράμματος αγρ/τος Ν. Σπάρτης συμπληρωματικής διανομήι 
1980-81 της Τοπογραφικής Υπηρεσίας της Δ/νσης Γεωργίας ως κοι¬ 
νόχρηστο με αριθμό 467β. 

Το τοπογραφικό διάγραμμα θεωρήθηκε από το Τμήμα Πολεοδομίαι 
και ΠΕ και αποτελεί αναπόσπαστο τμήμα της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 29 Αυγούστου 1988 

Ο Νομάρχης κ.α.α. 

Ο Δ/ντής Εσωτερικών 
ΓΕΩΡΓΙΟΣ ΔΟΥΔΑΛΗΣ 


ΑΠΟΣΠΑΣΜΑ 

Τ0ΠΟΓΡΑΦΙΚ0Υ ΔΙΑΓΡΑΜΜΑΤΟΣ 
ΑΓΡΟΚΤΗΜΑΤΟΣ Ν ΣΠΑΡΤΗ 





ΕΦΗΜξΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 3345 (5) 

Καθορισμός χρήσης παραχωρημένου ακινήτου από την Κοινότητα Γα- 
λατινής Ν. Κοζάνης στον ΟΤΕ. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Ν. 1512/11.1.1985 (ΦΕΚ 4/Α') για την τροποποίηση και 
συμπλήρωση πολεοδομικών διατάξεων κ.λπ. και ειδικότερα το άρθρο 3 
παρ. 1 αυτού. 

2. Το Ν. 1337/12.3.1983 (ΦΕΚ 33 Δ714.3.83) για την επέ¬ 
κταση πολεοδομικών σχεδίων κ.λπ. 

3. Το Ν. 360/19.76 για τη Χωροταξία και το Περιβάλλον. 

4. Το Ν. 1032/1980 για τη σύσταση του Τπ. ΧΟΠ. 

5. Την αριθ. 21/88 απόφαση του Κοινοτικού Συμβουλίου Γαλατι- 
νής. 


6. Την από 29.8.88 αριθ. πρωτ. 3345 εισήγηση του Τμήματος Πο¬ 
λεοδομίας και ΠΕ της Νομαρχίας μας, αποφασίζουμε: 

Καθορίζουμε ως χρήση γης τη λειτουργία που γενικά εξυπηρετεί την 
κατασκευή τερματικού κέντρου από τον ΟΤΕ για το υπόψη τεμάχιο 
έκτασης 278,31 τ.μ., το οποίο αναφέρεται στο τοπογραφικό διάγραμμα 
που θεωρήθηκε αηό την ΤΤΔΚ ως κοινοτικό με στοιχεία ΑΒΓΔΕΑ και 
βρίσκεται εντός των ορίων οικισμού. 

Το τοπογραφικό διάγραμμα θεωρήθηκε από το Τμήμα Πολεοδομίας 
και ΠΕ και αποτελεί αναπόσπαστο τμήμα της παρούσας. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Κοζάνη, 29 Αυγούστου 1988 

Ο Νομάρχης κ.α.α. 

Ο Δ/ντής Εσωτερικών 
ΓΕΩΡΓΙΟΣ ΔΟΥΔΑΛΗΣ 

Αριθ. 5842 (6) 

Κατηγοριοποίηση και καθορισμός ορίων, όρων και περιορισμών δόμη¬ 
σης στον οικισμό Καλάθενων της επαρχίας Κισσάμου Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ'/3.5.85) 
«περί τρόπου καθορισμού ορίων οικισμών της χώρας, κατηγορίες και 
καθορισμού όρων και περιορισμών δόμησης» και του από 14.2.1987 
Π.Δ. (ΦΕΚ 133 Δ'/23.2.87), με το οποίο τροποποιείται το προηγού¬ 
μενο Π.Δ. 

2. Τις προτάσεις των μελετητών Μηχανικών του Τμήματος Πολεο¬ 
δομίας και Πολ/κών Εφαρμογών της Νομαρχίας Χανιών, που αφορούν 
στον προσδιορισμό των ορίων των υπόψη οικισμών. 

3. Τα δελτία κατηγοριοποίησης και αρχιτεκτονική αναγνώριση των 
οικισμών που συμπληρώθηκαν από τους προαναφερόμενους μελετητές 
κατά τις υποδείξεις των σχετικών προδιαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του κράτους 
της ΕΣΤΕ. 

5. Την αριθ. 25/88 (θέμα Ιο) γνωμοδότηση του Συμβουλίου ΧΟΠ 
του Νομού. 

6. Την αριθ. 11/88 απόφαση του Κοινοτικού Συμβουλίου, αποφασί¬ 
ζουμε: 

1.1. Κατατάσσουμε τον «οικισμό Καλάθενων ως ακολούθως: 

ΚΑΛΑΘΕΝΕΣ: Ούτε περιαστικός, ούτε παραλιακός τουριστικός, εν¬ 
διαφέρων, στάσιμος, διάσπαρτος, μικρός. 

2. Καθορίζουμε τα όρια του παραπάνω οικισμού με τα στοιχεία: 
ΚΑΛΑΘΕΝΕΣ: 

1,2,3,4,5,5Α,5Β,7,8,9,10,11,12,13,14,15,16,1. 

Τα παραπάνω στοιχεία αντιστοιχούν: 

ΟΡΙΑ ΟΙΚΙΣΜΟΥ ΚΑΛΑΘΕΝΩΝ: 

1. Οικία Σταθάκη Χρήστ. 

2. Η προβολή του σημείου 1 Δυτικά του δρόμου και σε βάθος 150 μ. 
απ’ αυτόν. 

3. Διατηρούμε την απόσταση των 150 μ. Δυτικά και παράλληλα του 
δρόμου και ορίζουμε σημείο 3 επί του αγροτικού δρόμου προς Κέραμο 
και σε απόσταση 150 μ. από τη συνάντησή του με τον κεντρικό δρόμο 
του οικισμού. 

4. Οικία Γιακουμάκη Εμμαν. του Παναγ. 

5. Οικία Λεφάκη Γεωργίας. 

5Α. Συνεταιριστικό πατητήρι. 

5Β. Παλαιά οικία ιδιοκτησίας Σγουρομάλλη Εμμ. 

7. Οικία Λεφάκη Γεωργίου. 

8. Οικία Ανδρουλάκη Βασιλικής. 

9. Οικία Παπαδογιάννη Φώτη. 

10. Κατάστημα Ανδρουλάκη Αθανασίου. 


11. Ακολουθούμε το δρόμο και ορίζουμε σημείο 10 την οικία Σχοινο- 
πλοκάκη Μαν. 

12. Οικία Σγουρομάλλη Πέτρου. 

13. Ναός Αγ. Αθανασίου. 

14. Οικία Μωραϊτάκη Στυλ. 

15. Συνάντηση κεντρικού δρόμου με μονοπάτι προς Αγ. Παρασκευή. 

16. Η προβολή του σημείου 1 Ανατολικά επί του μονοπατιού προς 
Αγ. Παρασκευή. 

Τέλος επιστρέφουμε στο αρχικό σημείο 1. 

Τα παραπάνω όρια φαίνονται στα συνοδευτικά της παρούσας σχεδια¬ 
γράμματα σε κλίμ. 1:5.000, που αποτελεί αναπόσπαστο μέρος της 
απόφασης αυτής και συντάχθηκαν βάσει στοιχείων, χαρτών και επιτό- 
που ελέγχου. 

3. Η απόφαση αυτή με τα σχεδιαγράμματα οριοθέτησης των οικι¬ 
σμών που τη συνοδεύουν θα αναρτηθεί για 15 ημέρες στο Τμήμα Πολε¬ 
οδομίας και Πολ/κών Εφαρμογών της Νομαρχίας Χανιών. 

4. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α. ΓΕΝΙΚΟΙ ΟΡΟΙ ΔΟΜΗΣΗΣ: 

1. Εντός των ορίων των οικισμών ισχύουν οι Γενικοί όροι δόμησης, 
• που προβλέπονται από το Π.Δ. της 24.4.85 ΦΕΚ 181 Δ’/3.5.83 και 
από το Π.Δ. της 14.2.87 ΦΕΚ 133 Δ’/23.2.87 που τροποποιεί το 
προηγούμενο. 

Για τον οικισμό Καλάθενες ορίζεται αρτιότητα γηπέδου 500 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ: 

Για τον οικισμό Καλάθενων ορίζονται ειδικοί όροι δόμησης, που ανα¬ 
γράφονται στην καρτέλα που συνοδεύει τον πίνακα. 

II.α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολ/κών Εφαρμογών της Νο¬ 
μαρχίας ώστε να εξασφαλίζεται η συνέχεια των υπαρχόντων κοινόχρη¬ 
στων χώρων και η δημιουργία νέων κοινόχρηστων χώρων, σύμφωνα με 
τα οριζόμενα στις διατάξεις της παρ. 1 του άρθρου 6 του από 
24.4.1985 Π. Δ/τος, όπως τροποποιήθηκε με το από 14.2.87 Π. Δ/ 
ϊ μ «· 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στα Π. Δ/γματα της 
24.4.1985 (ΦΕΚ 181 Δ-/3.5.85) και της 14.2.87 (ΦΕΚ 133 Δ7 
23.2.87). 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 23 Αυγούστου 1988 
Ο Νομάρχης 

ΜΑΝΩΛΗΣ ΜΠΡΙΛΛΑΚΗΣ 

